נמל התעופה הבין-לאומי של ז'נבה

נמל התעופה הבינלאומי ז'נבה (ידוע גם כנמל התעופה קוונטרן; בצרפתית: Aéroport international de Genève) הוא נמל התעופה השני בגודלו בשווייץ.

שדה התעופה ממוקם 5 ק"מ ממרכז העיר ז'נבה וצמוד לגבול עם צרפת. בנמל ישנו מסלול המראות ונחיתות אחד, שהוא הארוך ביותר בשווייץ (3,900 מטר).
בשנת 2008 עברו 11,530,000 נוסעים בנמל ובשנת 2009 עברו 11,324,141 נוסעים. נמל התעופה הוא בסיס לחברות הלו, איזיג'ט שווייץ, ובסיס משני לסוויס. 

נמל התעופה בנוי במודל מיוחד שבו הוא משרת שתי מדינות (שווייץ וצרפת) ולכן הטרמינל שבו מחולק כך שטיסות שיעדן הוא צרפת הסמוכה לא יצטרכו לעבור במכס ובחלק השווייצרי .נוסעים שיעדם צרפת עוברים במכס הצרפתי ולאחר מכן מועברים בעזרת אוטובוסים ישירות לצרפת, כך נוצר מצב שבו המטוס נוחת בשווייץ אבל נוסעיו עוברים ביקורת גבולות צרפתית.
אל על מפעילה כ-3 טיסות שבועיות בין תל אביב לז'נבה, סאן דור מפעילה טיסה שבועית עונתית בין תל אביב לז'נבה ואיזיג'ט שווייץ מפעילה כ-4 טיסות שבועיות בין תל אביב לז'נבה.

היסטוריה 

ב-11 באוקטובר 1919 החליטה המועצה הגדולה של ז'נבה להקים את שדה התעופה. וב-23 בספטמבר 1920 נחת המטוס הראשון. מהנמל הופעלו קווים לפריז, ליון, ציריך, מינכן ונירנברג.

גלריה

ראו גם
נמל התעופה הבינלאומי ציריך קלוטן

קישורים חיצוניים 

 

 אתר נמל התעופה
 תמונות הנמל באתר Airliners.net

ז'נבה: מבנים
ז'נבה
ז'נבה (קנטון)